# אמאזוניט

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אמאזוניט
תכונות המינרל
הרכב כימי | KAlSi3O8
מערך קריסטלוגרפי | טריקליני
צורת הגביש | גבישים דמויי תיבה. לגביש הטיפוסי חתך מלבני או ריבועי. גבישים פריזמתיים תאומים נפוצים מאוד באמאזוניט.
צבע | ירוק.
ברק | זגוגי עד עמום עקב בליה. פנינתי על משטחי פצילות.
שקיפות | שקוף למחצה עד אטום (לעתים רחוקות שקוף)
פצילות | מושלמת במישור אחד וטובה במישור השני. יוצרת מנסרות של זווית חדה שנתנה את השם למינרל.
שבירה | דמוית קונכיה .
קשיות | 6-6.5 בסולם מוס
משקל סגולי | 2.5
שרטוט | לבן
מינרלים נלווים | קוורץ, אורתוקלז אלביט
סוגים

אמאזוניט – הוא סוג של מיקרוקלין, מינרל סיליקטי מקבוצת הפלדספטים (פצלות השדה). המינרל קרוי על שם נהר האמזונאס משום שבעבר הובאו משם אבנים בצבע ירוק. ההנחה כיום היא שמדובר בטעות והאבנים שהובאו מהאמזונאס אינן אמאזוניט שכן לא ניתן למצוא מינרל זה באגן האמזונאס.

האמאזוניט הוא מינרל נדיר למדי, ובעבר נכרה אך ורק מאזור מיאסק 90 קילומטר דרומית־מערבית לצ'ליאבינסק שברוסיה שם הוא מצוי בסלעי גרניט. לאחרונה אותרו גבישים באיכות גבוהה מפסגת פייק בקולורדו, ארצות הברית שם הוא מצוי בחברת קוורץ מעושן, אורתוקלז ואלביט בסלע גרניט גס או בפגמטיט. קיימים מקומות נוספים בארצות הברית בהם ניתן למצוא אמאזוניט וכמו־כן יש מרבצי אמאזוניט במדגסקר.

לאמאזוניט שעובר ליטוש יש צבע ירוק מבריק ולכן נוהגים להשתמש בו כאבן חן.

במשך שנים רבות היה המקור לצבעו הירוק של האמאזוניט בגדר תעלומה. באופן טבעי, חשבו רבים כי הגורם לצבע הירוק הוא נחושת משום שלתרכובות נחשות יש גוונים של ירוק וכחול. מחקרים שהתבצעו בשנים האחרונות מעלים השערה כי מקור הצבע הוא כמויות זעירות של עופרת ומים בפצלת השדה. (הופמייסטר ורוסמן, 1985)

מקור: http://he.wikipedia.org../../../%D7%90/%D7%9E/%D7%90/%D7%90%D7%9E%D7%90%D7%96%D7%95%D7%A0%D7%99%D7%98.html

קטגוריות: פצלות השדה | טקטוסיליקטים | מינרלים סיליקטיים | מינרלים | אבני חן

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Français
- Polski
- Português